Beslutning om samordning af beredskab 
Sagsfremstilling 
149.                Beslutning om samordning af beredskab - Åbent 
  
  
SAGENS INDHOLD 
Byrådet traf 27. januar 2015 en principbeslutning om at samordne [adresse], [adresse], [adresse] og Randers 
Kommuners beredskabsenheder senest fra den 1. januar 2016. Denne sag indeholder forslag til vedtægter for det 
nye fælles beredskab, forslag om udpegning af medlemmer til beredskabskommissionen samt valg af revisor. 
I forbindelse med ansættelsen af den nye beredskabsdirektør blev det fundet hensigtsmæssigt at udvide det 
eksisterende fællesskab mellem [adresse] og [adresse] (Brand og Redning [adresse]) i stedet for at 
etablere et nyt kommunalt fællesskab. Til brug for udvidelsen er der udarbejdet forslag til vedtægtsændring for Brand 
og Redning [adresse], hvorved ejerkredsen udvides til at omfatte alle fire kommuner med virkning fra 1. januar 2016.  
Det nye kommunale fællesskab kaldes Beredskab & Sikkerhed – Randers, [adresse], [adresse]. "Forslag til 
vedtægter for Beredskab & Sikkerhed – Randers, [adresse], [adresse]" er vedlagt som bilag. 
Vedtægterne skal godkendes af det kommunale tilsyn; Statsforvaltningen. Vedtægterne har været til kvalitetssikring 
hos Statsforvaltningen, der konkluderede, at vedtægterne kan godkendes endeligt, når de fire kommuner har truffet 
beslutning om samordning af beredskabet. 
I forslag til vedtægter anføres det, at ejerskabet blandt de fire kommuner fordeles efter kommunernes respektive 
økonomiske andele af driftsudgifterne i det nye beredskab. Ejerandelene fastsættes på baggrund af budgettet for 
2016. Budgettallene er på tidspunktet for udarbejdelsen af dagsorden ikke endeligt opgjort, men til sammenligning 
vil fordelingen baseret på budgettallene fra 2013 være som anført nedenfor.  
· [adresse]                 21,19 %  
· Norddjurs Kommune                19,27 %  
· [adresse]                19,24 %  
· Randers Kommune                  40,28 % 
  
Med henblik på at skabe gennemsigtighed og mest mulig stabilitet justeres ejerforholdet kun hvert 5. år i henhold til 
den på tidspunktet gældende økonomiske driftsudgift. Når Beredskab & Sikkerhed – Randers, [adresse], [adresse] 
træder i kraft 1. januar 2016 vil fordelingen være baseret på budgettet for 2016 med justering første gang 1. januar 
2021. Hensigten er, at der i løbet af den første 5 årige periode udarbejdes en betalingsmodel, der baserer sig på 
objektive kriterier såsom indbyggertal, befolkningstæthed, omkostninger per indbygger, etc.  
For at give det nye beredskab størst mulig fleksibilitet til at indrette den nye organisation, anbefales det, at alle 
aktiver bortset fra fast ejendom overdrages til det fælles beredskab. For at overdragelsen af aktiver ikke får 
 
Byråd 
27. oktober 2015 
Sagsnr. 710-2014-
72103 
Dok.nr. 710-2015-
296487 
Sagsbehandler 
DPDJOH 
  
Tidl. politisk behandling 
BY, [adresse], pkt. 5 
Forventet sagsgang 
ØK, BY 
Lovgrundlag 
Kommunestyrelseslovens § 60. 
indflydelse på ejerskabsmodellen, har det været nødvendigt at tage højde for dette i reguleringen af en eventuel 
udtrædelses- eller ophørssituation. I tilfælde af ophør eller en kommune udtræder, vil aktiver fra den pågældende 
kommune blive tilbageført til kommunen. Derved berøres kommunernes andel af fællesskabets nettoformue ikke af 
de overdragede aktiver. Ved udtræden eller ophør har hver kommune derudover krav på en andel af nettoformuen 
svarende til kommunernes respektive ejerandel.  
Det forslås endvidere, at budget- og regnskabskompetencen bevares hos de deltagende kommuner. Der vil i 
forbindelse med implementeringen af de forudsatte besparelser i fase 2 (medio 2016) skulle tages politisk stilling til 
reduktioner i de enkelte kommuners serviceniveau. Derfor findes det hensigtsmæssigt, at der bevares en tæt 
sammenhæng mellem den politiske godkendelse af serviceniveau/dimensioneringsplan og den dertil relaterede 
økonomi.  
Samordning af de kommunale beredskaber betinges af, at [adresse] og [adresse] træffer beslutning om 
at indtræde i fællesskabet på samme vilkår som dem, der er gældende for [adresse] og [adresse] beslutning om 
udvidelse af fællesskabet.  
  
ØKONOMI 
Der er lavet en foreløbig opgørelse af aktiverne pr. juni 2015, som overdrages til det nye fællesskab. I opgørelsen 
indgår kun aktiver med en værdi på minimum 100.000 kr. 
Der er anvendt ensartede opgørelses- og afskrivningsprincipper, og der indgår en forudsætning om, at forpligtelser i 
indgåede leasingaftaler modsvares af en tilsvarende værdi af det leasede aktiv.  
Ejerforholdet baseres på ejer-kommunernes andel af driftsomkostningerne og ikke på værdien af de aktiver, 
interessenterne hver især bidrager med ved indtræden. Aktiverne tilbageføres til interessenterne forlods ved 
udtræden. 
De kommunale beredskabers aktiver og forpligtigelser overgår til Beredskab & Sikkerhed. Det drejer sig om: 
  
· Køretøjer og materiel: 
Randers ca. 1 mio. kr., [adresse] ca. 1,1 mio. kr. og [adresse] ca. 200.000 kr. 
· Eksisterende kontraktlige forpligtelser: 
Randers ca. 13 mio. kr., [adresse] ca. 4 mio. kr. og [adresse] ca. 0 kr. 
  
Ligeledes overgår feriepenge- og tjenestemandsforpligtelser. Der arbejdes fortsat på den endelige åbningsbalance, 
som skal være klar pr. 1. januar 2016. 
  
INDDRAGELSE                                       
Ansvaret for varetagelsen af beredskabets opgaver påhviler en fælles nedsat beredskabskommission. Med 
vedtægtsændringen foreslås det, at beredskabskommissionen per 1. januar 2016 består af: 
· Kommunernes borgmestre 
· Politidirektøren for Østjyllands Politi, eller dennes repræsentant  
· Et kommunalbestyrelsesmedlem fra hver kommune.  
  
Som observatører deltager en medarbejderrepræsentant for de frivillige samt en medarbejderrepræsentant for 
beredskabets medarbejdere. Repræsentanterne udpeges af de fire byråd efter 1. januar 2016 på baggrund af 
indstilling fra henholdsvis personalesiden i den kommende MED–organisation og fra Beredskabsforbundet.  
  
Hver kommune skal udpege en suppleant for de kommunalbestyrelsesmedlemmer, der udpeges til den fælles 
beredskabskommission. 
  
INDSTILLING 
Med udgangspunkt i indstillingen fra den politiske styregruppe for det fælles beredskab indstiller direktøren for 
Teknik og Kultur til Byrådet: 
  
1. At Favrskov Kommunes beredskabsopgaver samordnes pr. 1. januar 2016 med [adresse], [adresse] og Randers 
Kommuner ved indtræden i Brand og Redning [adresse] på det forelagte vedtægtsgrundlag, under det nye fælles 
navn; Beredskab & Sikkerhed – Randers, [adresse], [adresse]. 
2. At der ud over borgmesteren udpeges et byrådsmedlem som medlem af den fælles beredskabskommission samt 
en suppleant for dette medlem. 
3. At BDO Kommunernes Revision vælges som revisor, der skal revidere beredskabets årsregnskab. 
  
BESLUTNING 
  
Økonomiudvalget, 21. oktober 2015: 
Fraværende: Philip Østergaard 
  
Ad 1. Indstilles godkendt. 
Ad 2. Det indstilles, at Boe Sørensen (O) udpeges som medlem af den fælles beredskabskommission med Bjarne Rasmussen 
Herbert Kristiansen (V) som suppleant. 
Ad 3. Indstilles godkendt. 
  
  
Bilag 
  
  
  
  
Byråd, 27. oktober 2015: 
Fraværende: Bjarne Winther 
  
Godkendt. 
Forslag til vedtægter for det samordnede 
beredskab 
710-2015-274338 
